ΑΠΟΦΑΣΕΙΣ
Αριθμ. 4508
Επανακαθορισμός αιγιαλού, παραλίας και παλαιού αιγιαλού στην περιοχή «Γομάτι», Δ.Ε. Ατσικής,
Δήμου Λήμνου.
Η ΓΡΑΜΜΑΤΕΑΣ ΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ
Έχοντας υπόψη:
1. Τις διατάξεις:
• Των παρ. 3 και 12 του άρθρου 5 του ν. 5092/2024
(Α’ 33), σε συνδυασμό με την παρ. 1 του άρθρου 23 του
ίδιου νόμου,
• των άρθρων 4, 5, 6 και 7 του ν. 2971/2001 (Α’ 285),
• της παρ. 21 του άρθρου 46 του ν. 3220/2004 (Α’ 15),
δυνάμει του οποίου οι αρμοδιότητες του Υπουργού
Οικονομίας και Οικονομικών, οι οποίες ανήκαν ή είχαν
μεταβιβαστεί στους Νομάρχες μέχρι την έναρξη λειτουργίας των Νομαρχιακών Αυτοδιοικήσεων και αφορούν
θέματα των Υπηρεσιών του Υπουργείου Οικονομίας και
Οικονομικών, που εξαιρέθηκαν από την κατάργηση με
τις διατάξεις της παρ. 2 του άρθρου 39 του ν. 2218/1994,
περιέρχονται στον Γενικό Γραμματέα της Περιφέρειας,
εκτός των θεμάτων της Υ.Δ.Ε.
• των άρθρων 6, 6Α, 6Β και 280 του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης» (Α’ 87),
• του π.δ. 143/2010 «Οργανισμός της Αποκεντρωμένης
Διοίκησης Αιγαίου» (Α’ 236).
2. Την υπ’ αρ. 90888/27-06-2024 (ΨΞΒΖΗ-ΖΨ3) απόφαση του Υπουργού Εθνικής Οικονομίας και Οικονομικών
για τη συγκρότηση και τον ορισμό μελών της Επιτροπής
της παρ. 3 του άρθρου 5 του ν. 5092/2024, για τον καθορισμό των ορίων του αιγιαλού, της παραλίας και του
παλαιού αιγιαλού στις Π.Ε. Λέσβου και Λήμνου.
3. Την υπ’  αρ. 86784/19.12.2022 (Υ.Ο.Δ.Δ. 1183,
6ΙΗ446ΜΤΛ6-ΤΩ1) απόφαση του Υπουργού Εσωτερικών, με την οποία η Μαριάννα Νικολαΐδου διορίσθηκε
Γραμματέας της Αποκεντρωμένης Διοίκησης Αιγαίου.
4. Την υπ’ αρ. 57592/27-9-2018 (Δ’ 433, Ω6Χ3ΟΡ1Ι-93Κ)
απόφαση του Συντονιστή Αποκεντρωμένης Διοίκησης
Αιγαίου «Οριστικοποίηση προκαταρκτικής γραμμής
αιγιαλού (Π.Ο.Α.) στην Περιφερειακή Ενότητα Λήμνου».
5. Την υπ’ αρ. 31067/3298/15-7-2013 απόφαση της Γενικής Γραμματέα Αποκεντρωμένης Διοίκησης Αιγαίου
«Επικύρωση έκθεσης καθορισμού αιγιαλού, παραλίας και
παλαιού αιγιαλού στην περιοχή «ΓΟΜΑΤΙ», Δ.Ε. Ατσικής,
Δήμου Λήμνου, Νομού Λήμνου» (Δ’ 384).
6. Την από 24-09-2024 απόφαση της κατά της παρ. 3
του άρθρου 5 του ν. 5092/2024 αρμόδιας Επιτροπής για
τον επανακαθορισμό αιγιαλού, παραλίας και παλαιού
αιγιαλού στην περιοχή «ΓΟΜΑΤΙ», Δ.Ε. Ατσικής, Δήμου
Λήμνου καθώς και τον ορθοφωτοχάρτη κτηματολογίου,
κλίμακας 1:1000, σε μία (1) πινακίδα, που συντάχθηκε
τον Ιούλιο 2024 από τον κ. Ιωάννη Στεργιόπουλο, Τοπογράφο Μηχανικό και θεωρήθηκε από την κα Ελένη
Μητρίτσα, ΠΕ/Α Μηχανικών, Τοπογράφο Μηχανικό,
Προϊσταμένη της Κτηματικής Υπηρεσίας Λέσβου στις
24-09-2024.
7. Το υπ’ αρ. 113860/31-01-2025 έγγραφο της Κτηματικής Υπηρεσίας Λέσβου με το οποίο μας διαβιβάζονται
τα παραπάνω και ενημερώνεται η Υπηρεσία μας ότι η
περιοχή του καθορισμού δεν εμπίπτει στις περιοχές που
εξαιρούνται από την ανάρτηση και δεν εμπίπτει στις
περιοχές που αίρεται ο κοινόχρηστος χαρακτήρας του
αιγιαλού σύμφωνα με το υπό στοιχεία ΕΜΠ. Φ.900/40/
827227/Σ.366/19-07-2015 εμπιστευτικό έγγραφο του
Γ.Ε.Σ., αποφασίζουμε:
Α. Επικυρώνουμε την από 24-09-2024 απόφαση της
κατά της παρ. 3 του άρθρου 5 του ν. 5092/2024 της αρμόδιας Επιτροπής για τον επανακαθορισμό αιγιαλού,
παραλίας και παλαιού αιγιαλού στην περιοχή «ΓΟΜΑΤΙ»,
Δ.Ε. Ατσικής, Δήμου Λήμνου καθώς και τον ορθοφωτοχάρτη κτηματολογίου, κλίμακας 1:1000, σε μία (1) πινα-
κίδα, που συντάχθηκε τον Ιούλιο 2024 από τον Ιωάννη
Στεργιόπουλο, Τοπογράφο Μηχανικό και θεωρήθηκε
από την Ελένη Μητρίτσα, ΠΕ/Α Μηχανικών, Τοπογράφο
Μηχανικό, Προϊσταμένη της Κτηματικής Υπηρεσίας Λέσβου στις 24-09-2024.
Β. 1. Επανακαθορίζουμε την οριογραμμή του αιγιαλού
με κόκκινη συνεχή πολυγωνική γραμμή με σημεία 1, 2,
3, […] έως 37, λόγω σφάλματος του αρχικού καθορισμού καθώς και διάβρωσης της ακτογραμμής από την
επίδραση της θάλασσας.
2. Επανακαθορίζουμε την οριογραμμή της παραλίας
με κίτρινη συνεχή πολυγωνική γραμμή, με σημεία 1’, 2’,
3’, […] 33’ σε απόσταση 10 μέτρων από την οριογραμμή
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
12 Μαρτίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 101
12.03.2025 16:44:40
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 101/12.03.2025
αιγιαλού, για την δημιουργία ζώνης προστασίας του
αιγιαλού.
3. Επανακαθορίζουμε την οριογραμμή του παλαιού
αιγιαλού με μπλε συνεχή πολυγωνική γραμμή, σε δύο
τμήματα, με σημεία α) 1’’, 2’’, 3’’, 4’’ και β) 5’’, 6’’.
4. Τα σημεία 37, 33’ και 6’’ του αιγιαλού, παραλίας και
παλαιού αιγιαλού ταυτίζονται αντίστοιχα με τα σημεία
20, 20’ και 21’’ του όμορου καθορισμού (Δ’ 384/2013).
5. Το σημείο 1 του αιγιαλού ταυτίζεται με το όμορο σημείο της Οριστικής οριογραμμής αιγιαλού (Δ’ 433/2018).
6. Δεν υπάρχουν κτίσματα εντός της ζώνης παραλίας.
7. Η εξάρτηση έγινε σύμφωνα με το Ελληνικό Γεωδαιτικό Σύστημα Αναφοράς (ΕΓΣΑ ’87).
8. Τα συνοδευτικά στοιχεία των καθορισμών και επανακαθορισμών, σύμφωνα με την παρ. 3 του άρθρου 4
του ν. 2971/2001, όπως τροποποιήθηκε και ισχύει, αναρτώνται στην ιστοσελίδα του Υπουργείου Οικονομικών
και συγκεκριμένα στη διαδρομή https://www1.gsis.gr/
gspp/dhpe/publicgis/faces/homeShore.
Τα ως άνω αναλύονται στην από 24-09-2024 απόφαση της κατά της παρ. 3 του άρθρου 5 του ν. 5092/2024
αρμόδιας Επιτροπής, ως ακολούθως:
ΑΠΟΦΑΣΗ ΕΠΙΤΡΟΠΗΣ ΚΑΘΟΡΙΣΜΟΥ
ΑΙΓΙΑΛΟΥ ΚΑΙ ΠΑΡΑΛΙΑΣ
της παρ. 3 του άρθρου 5 του ν. 5092/2024,
χωρικής αρμοδιότητας Λήμνου, που αφορά στον
επανακαθορισμό αιγιαλού, παραλίας και παλαιού
αιγιαλού στην περιοχή «Γομάτι», Δ.Ε. Ατσικής,
Δήμου Λήμνου.
Η Επιτροπή καθορισμού αιγιαλού και παραλίας, στις
24 Σεπτεμβρίου 2024, που αποτελείται από τους:
1. Ελένη Μητρίτσα, ΠΕ/Α Τοπ. Μηχανικών, Προϊσταμένη της Κτηματικής Υπηρεσίας Λέσβου, ως πρόεδρο,
2. Γεώργιο Βαθρακούλη, ΠΕ/Α Τοπ. Μηχανικών, Προϊστάμενο του Τμήματος Παραδοσιακών Οικισμών της
Δνσης Περιβάλλοντος της Γ.Γ. Αιγαίου και Νησιωτικής
Πολιτικής του Υπουργείου Ναυτιλίας και Ν.Π., ως μέλος,
3. Χρήστο Καλτσούνη, Υποπλοίαρχο Λ.Σ., Λιμενάρχη
Μύρινας ως μέλος,
4. Αθανάσιο Δημητρακέλλη, του κλάδου ΠΕ Γεωτεχνικών με ειδικότητα Γεωλόγων, Προϊστάμενο του Τμήμα-
τος Υδροοικονομίας της Διεύθυνσης Περιβάλλοντος και
Χωρικού Σχεδιασμού της Περιφέρειας Βορείου Αιγαίου
ως μέλος και
5. Απόστολο Πασπαλά, ΠΕ/Α Περιβ/ντος με ειδικότητα
Χημικού Μηχανικού, υπάλληλο του τμήματος Περιβ/κου
Σχεδιασμού της Διεύθυνσης Περιβάλλοντος και Χωρικού
Σχεδιασμού Βορείου Αιγαίου της Γεν. Δ/νσης Χωροταξικής, Περιβαλλοντικής και Αγροτικής Πολιτικής της Απο-
κεντρωμένης Διοίκησης Αιγαίου, ως μέλος, με γραμματέα την Θάλεια Διμπαμπή, ΔΕ Εφοριακών, υπάλληλο της
Κτηματικής Υπηρεσίας Λέσβου, αφού συνεδρίασε και
έλαβε υπόψη:
1. Τα άρθρα 4, 5, 6 και 7 του ν. 2971/2001.
2. Την παρ. 3 του άρθρου 5 και το άρθρο 23 του
ν. 5092/2024 «Όροι αξιοποίησης της δημόσιας περιουσίας στις παραθαλάσσιες περιοχές και άλλες διατάξεις»
(Α’ 33).
3. Το π.δ. 142/2017 «Οργανισμός του Υπουργείου Οικονομικών» (Α’ 181).
4. Την υπό στοιχεία 90888 ΕΞ 2024/27-06-2024 απόφαση ΥΠΕΘΟ «Συγκρότηση και ορισμός μελών Επιτροπής
της παρ. 3 του άρθρου 5 του ν. 5092/2024 για τον καθορισμό των ορίων του αιγιαλού, της παραλίας και του
παλαιού αιγιαλού στις Περιφερειακές Ενότητες Λέσβου
και Λήμνου» (ΑΔΑ: ΨΞΒΖΗ-ΑΨ3).
5. Την υπ’ αρ. 113860/06-09-2024 αίτηση της Ελένης
Ροδανού για τον επανακαθορισμό του αιγιαλού και παραλίας στην περιοχή όπου δραστηριοποιείται επαγγελ-
ματικά (απλή χρήση αιγιαλού).
6. Το υπό στοιχεία ΕΜΠ. Φ.900/40/827227/Σ.366/
19-7-2015 εμπιστευτικό έγγραφο του Γ.Ε.Σ. με το οποίο:
α) Κρίθηκε σκόπιμη η χάραξη αιγιαλού - παραλίας σε
όλη την Επικράτεια, και β) απέστειλε στην Περιφερειακή
Διεύθυνση Δημόσιας Περιουσίας Αιγαίου όλες εκείνες
τις περιοχές των υποβάθρων που εξαιρούνται από την
ανάρτησή τους στο διαδίκτυο και αίρεται ο κοινόχρηστος χαρακτήρας του αιγιαλού σύμφωνα με το άρθρο 17
του ν. 2971/2001.
7. Ότι από τον έλεγχο των περιοχών που διενέργησε
το Αυτοτελές Γραφείο Δημόσιας Περιουσίας Λέσβου
προκύπτει ότι η περιοχή του καθορισμού δεν εμπίπτει
στις περιοχές που εξαιρούνται από την ανάρτηση και
δεν εμπίπτει στις περιοχές που αίρεται ο κοινόχρηστος
χαρακτήρας του αιγιαλού.
8. Την υπό στοιχεία 114849 ΕΞΕ 2024/10-09-2024 πρόσκληση για σύγκληση της Επιτροπής καθορισμού ορίων
αιγιαλού και παραλίας.
9. Την υπ’ αρ. 31067/3298/15-07-2013 απόφαση του
Γενικού Γραμματέα Αποκεντρωμένης Διοίκησης Αιγαίου
«Επικύρωση έκθεσης καθορισμού ορίων αιγιαλού, παραλίας και παλαιού αιγιαλού στην περιοχή ’’Γομάτι’’, κοι-
νότητας, Δ.Ε. Ατσικής, Δήμου Λήμνου, νήσου Λήμνου».
(Δ’ 384).
10. Την υπ’ αρ. 14433/25-09-2024 απόφαση του Δήμου
Λήμνου «Ανάθεση εργασίας επανακαθορισμού των οριογραμμών αιγιαλού και παραλίας στις περιοχές ’’Γομάτι’’
και ’’Μικρό Φαναράκι’’», ΑΔΑ: 6ΕΧΕΩΛΘ-Ν0Β.
11. Τον ορθοφωτοχάρτη του κτηματολογίου, κλίμακας 1:1000, σε μία (1) πινακίδα, συντάχθηκε τον Ιούλιο
του 2024 από τον Ιωάννη Στεργιόπουλο, τοπογράφο
μηχανικό του Δήμου Λήμνου και θεωρήθηκε από την
Ελένη Μητρίτσα, ΠΕ/Α Μηχανικών, τοπογράφο μηχανικό,
Προϊσταμένη της Κτηματικής Υπηρεσίας Λέσβου στις
24-09-2024.
12. Ότι έως σήμερα δεν έχει συντελεστεί η απαλλοτρίωση της ζώνης παραλίας στην υπό εξέταση περιοχή,
έτσι είναι δυνατόν να επανακαθοριστεί.
13. Ότι μετά από έλεγχο ορθοφωτοχαρτών της περιοχής, έτους 2008 και 2016 του Ελληνικού Κτηματολογίου,
καθώς και την από Ιούλιο 2024 λήψη από drone του Δήμου Λήμνου, προκύπτει ότι έχει εμφιλοχωρήσει σφάλμα
στον αρχικό καθορισμό του αιγιαλού του αρ. 9) σχετικού,
και συγκεκριμένα πως ο αιγιαλός εισχωρεί πολύ περισσότερο μέσα στην ξηρά από ότι αρχικά είχε εκτιμηθεί.
Επίσης προκύπτει πως η ακτή έχει υποχωρίσει πάνω από
15 μέτρα συνεπεία διάβρωσης της ακτής, και ανόδου της
στάθμης της θάλασσας σύμφωνα με διεθνείς μετρήσεις.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 101/12.03.2025
14. Ότι για την εξυπηρέτηση του σκοπού της παρ. 2 του
άρθρου 1 του ν. 2971/2001 δηλαδή την εξυπηρέτηση
της επικοινωνίας της ξηράς με τη θάλασσα αλλά και την
προστασία του αιγιαλού, είναι αναγκαίος και επαρκής ο
επανακαθορισμός παραλίας πλάτους δέκα (10) μέτρων
από την οριογραμμή αιγιαλού.
15. Ότι λόγω επανακαθορισμού της οριογραμμής αιγιαλού, ο οριογραμμή του παλαιού αιγιαλού καταργεί-
ται στο μεγαλύτερο τμήμα της προς εξέταση ακτής και
επανακαθορίζεται τοπικά σε δύο τμήματα.
16. Τα στοιχεία καθορισμού αιγιαλού και παραλίας όπως ορίζονται λεπτομερώς στο άρθρο 9 του
ν. 2971/2001 ήτοι:
α) Όσον αφορά τη γεωμορφολογία της ακτής, πρόκειται για ομαλή και αμμώδη ακτή εκτός από το βόρειο
τμήμα που είναι απότομη και βραχώδης.
β) Ότι στο βόρειο τμήμα της ακτής εκβάλλει μικρός
χείμαρρος και υπάρχει υγρότοπος.
γ) Ότι η ακτή επηρεάζεται από ανέμους βορειοανατολικούς, με συνήθη μέγιστη ένταση έως 8 μποφόρ.
δ) Ότι ο πυθμένας είναι ομαλός και αμμώδης.
ε) Ότι το ανάπτυγμα του κυματισμού φτάνει συνήθως
το χειμώνα στο 1 μέτρο.
στ) Ότι στον συγκεκριμένο χώρο του αιγιαλού δεν
υπάρχουν τεχνικά έργα.
ζ) Ότι δεν υπάρχουν χωροταξικές κατευθύνσεις ή χρήσης γης.
η) Ότι δεν υπάρχει γνωστό Δημόσιο Κτήμα κάθε κατηγορίας που να βρίσκεται σε άμεση γειτνίαση με την
παράκτια ζώνη.
θ) Ότι η περιοχή έχει προκηρυχθεί προς κτηματογράφηση από το Ελληνικό Κτηματολόγιο.
ι) Ότι o θαλάσσιος χώρος της ακτής βρίσκεται εντός
ζώνης Natura (GR4110006), επανακαθορίζει:
1. Την οριογραμμή του αιγιαλού με κόκκινη συνεχή
πολυγωνική γραμμή με σημεία 1, 2, 3, […] έως 37, λόγω
σφάλματος του αρχικού καθορισμού καθώς και διάβρωσης της ακτογραμμής από την επίδραση της θάλασσας.
2. Την οριογραμμή της παραλίας με κίτρινη συνεχή
πολυγωνική γραμμή, με σημεία 1’, 2’, 3’, […] 33’ σε απόσταση 10 μέτρων από την οριογραμμή αιγιαλού, για την
δημιουργία ζώνης προστασίας του αιγιαλού.
3. Την οριογραμμή του παλαιού αιγιαλού με μπλε συνεχή πολυγωνική γραμμή, σε δύο τμήματα, με σημεία α)
1’’, 2’’, 3’’, 4’’ και β) 5’’, 6’’.
4. Τα σημεία 37, 33’ και 6’’ του αιγιαλού, παραλίας και
παλαιού αιγιαλού ταυτίζονται αντίστοιχα με τα σημεία
20, 20’ και 21’’ του όμορου καθορισμού (Δ’ 384/2013).
5. Το σημείο 1 του αιγιαλού ταυτίζεται με το όμορο σημείο της Οριστικής οριογραμμής αιγιαλού (Δ’ 433/2018).
6. Δεν υπάρχουν κτίσματα εντός της ζώνης παραλίας.
7. Η εξάρτηση έγινε σύμφωνα με το Ελληνικό Γεωδαιτικό Σύστημα Αναφοράς (ΕΓΣΑ ’87).
8. Τα συνοδευτικά στοιχεία των καθορισμών και επανακαθορισμών, σύμφωνα με την παρ. 3 του άρθρου 4
του ν. 2971/2001, όπως τροποποιήθηκε και ισχύει, αναρτώνται στην ιστοσελίδα του Υπουργείου Οικονομικών
και συγκεκριμένα στη διαδρομή https://www1.gsis.gr/
gspp/dhpe/publicgis/faces/homeShore.
Μυτιλήνη, 24 Σεπτεμβρίου 2024
Η Πρόεδρος
Τα Μέλη
ΕΛΕΝΗ ΜΗΤΡΙΤΣΑ
ΓΕΩΡΓΙΟΣ ΒΑΘΡΑΚΟΥΛΗΣ
ΧΡΗΣΤΟΣ ΚΑΛΤΣΟΥΝΗΣ
ΑΘΑΝΑΣΙΟΣ ΔΗΜΗΤΡΑΚΕΛΛΗΣ
ΑΠΟΣΤΟΛΟΣ ΠΑΣΠΑΛΑΣ
Γ. Τα συνοδευτικά στοιχεία των καθορισμών και επανακαθορισμών, σύμφωνα με την παρ. 3 του άρθρου 4
του ν.  2971/2001, αναρτώνται στην ιστοσελίδα του
Υπουργείου Οικονομικών και συγκεκριμένα στη διαδρομή https//:www1.gsis.gr/gspp/dhpe/publicgis/faces/
homeShore.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 101/12.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 101/12.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 101/12.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 101/12.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 101/12.03.2025
Η απόφαση αυτή με την απόφαση της επιτροπής και τον σχετικό ορθοφωτοχάρτη να δημοσιευθούν στην Εφημερίδα της Κυβερνήσεως.
Μυτιλήνη, 17 Φεβρουαρίου 2025
Η Γραμματέας Αποκεντρωμένης Διοίκησης
ΜΑΡΙΑΝΝΑ ΝΙΚΟΛΑΪΔΟΥ

[Source: 20250400101.pdf | Tokens: 11947]